། །ཨ་མཆོག་མཚན་ཉིད་དགོན་ལ་གནང་བའི་
བཀའ་སློབ་ཁག་གཅིག་ཟིན་བྲིས་སུ་
བཏབ་པ་བཞུགས་སོ། །
སྐབས་དེའི་ལོ་རྒྱུས་གནས་ཚུལ་གུང་ཐང་རིན་པོ་ཆེ་ཁོང་ཉིད་ཀྱི་ཉིན་ཐོའི་ཕྱག་དེབ་ལས། ༡༩༨༢ལོའི་སྤྱི་
ཟླ་༧པའི་ཚེས་ ༡ ༣ ལ་བཅིབ་བསུ་དང་བཅས་ཨ་མཆོག་མཚན་ཉིད་དགོན་དུ་འབྱོར། འདུ་ཁང་དུ་གྲྭ་ཚང་ལ་
མཇལ་ཁ་བཏང་འཕྲལ་ཕྱོགས་ཀྱི་མཇལ་བ་སྟོང་ཕྲག་ལྷག་ལ་མཇལ་ཁ། དམ་བཅའ་ཚུགས། སྐྱོར་སྦྱང་ཡང་བྱས།
ནུབ་ནང་མི་རྣམས་ལ་ཁ་བརྡ་བྱས། རང་གི་ཆོས་གྲྭར་འགྲོ་སྐབས་ཀྱི་འཕྲེང་བ་གསེར་ཛབ་ཅན་བྱིན། ལྷ་ཆ་
མཆོད་ཆ་དང་དངུལ་གྱི་ག་བུ་མང་བོ་བྱིན། ནུབ་གུང་ཧྲེའི་འགོ་འདྲེན་ཚང་མ་ཡོང་། ཁ་བརྡ་ཡིད་ཚིམས་པ་བྱས།
ཚེས་བཅུ་བཞིའི་གསར་ཡང་མཇལ་ཁ་བྱིན། གྲྭ་ཚང་ལ་རྗེ་དགེ་འདུན་གྲུབ་ཀྱི་གཤེད་དམར་བསྟོད་པ་ད ང་།
བདེ་མཆོག་གི་བསྟོད་པ། རྒྱལ་བ་མ་ལུས་མའི་ལུང་དང་ཁ་བརྡ་རྒྱས་པ་བྱས། དེ་ནས་མཚན་ཉིད་སློབ་གྲྭར་སོང་་
སློབ་མ་རྣམས་ལ་ཁ་བརྡ་ཉུང་ཟད་བྱས། སྒོར་སྟོང་ ༡༠༠༠ བྱིན། དེ་ནས་དགེ་འདུན་འདུ་ཁང་དུ་ར་མདོའི་
ཇ་ཐབ་བྱས། ཞོ་འགྱེད་དང་གྲགས་པ་བཤེས་གཉེན་ཚང་ལ་སོང་། དེ་ནས་ར་མདོའི་སློབ་གྲྭར་སོང་། དེ་ནས་
མདོ་བ་མའི་ཇ་ཐབ། མདོ་བའི་དགོན་གྱི་འདུ་ཁང་དུ་སོང་། དེ་ནས་ཨ་ཁྱམས་མའེ་ཇ་ཐབ་ལ་སོང་། ཁ་བརྡ་ཡང་
ཅུང་ཟད་བྱས། སེར་སྐྱེ་སྤྲུལ་སྐུ་ནས་སྐྱབས་འཇུག་ཞུས། མ་ཎི། ཨ་ར་པ་ཙ་སོགས་ཀྱི་ལུང་བཏོན། དེ་ནས་སེ་འཛོ་
ལ་སོང་། ཁ་བརྡ་བྱས། ཕྱིར་ལམ་ཀླུ་རིང་སང་ནས་ཇ་ཡུད་ཙམ་འཐུང་། དེ་ནས་གྲྭ་ཆས་ཕུང་ནས་ཨ་མཆོག་གུང་
ཧྲེའི་ནང་དུ་སོང་ནས་ཁ་བརྡ་ཡག་ཙམ་བྱས་ནས་ཕྱིར་རྔ་བར་འབྱོར། ཞེས་གསུང་པ་ལྟར་སྐབས་དེར་རྨ་ཆུའི་ཆུ་
!
ཁ་མ་དང་རྔ་བའི་དམེ་རུ་མའི་ས་དོན་བཤད་སྐབས་རྔ་ཁོག་གི་དགོན་པ་སོ་སོར་ཕེབས་ནས་ཆོས་ལུགས་སླར་
གསོ་བྱེད་ཚུལ་སོགས་ཀྱི་བཀའ་སློབ་མང་བོ་གནང་བ་ལས་འདིར་ཨ་མཆོག་མཚན་ཉིད་དགོན་ལ་གནང་བའི་
བཀའ་སློང་སྒྲ་ཐག་ཅིག་དགེ་བཤེས་གྲགས་པ་ཀླུ་སྒྲུབ་ཚང་ནས་མཁོ་སྤྲོད་གནང་བ་ཟིན་བྲིས་སུ་བཏབ་པ་
གཤམ་གསལ།
115

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
སྤྱི་བཤད།
གྲྭ་ཚང་རིན་པོ་ཆེ་ལ་ཁ་བརྡ་ཕྲན་ཚེགས་ཤིག་བྱེད་དགོས་བསམ་བྱུང་། འཇིག་རྟེན་
གྲོང་བ་ཚོ་ལ་ཁ་དཔེ་ཞིག་ཡོད་པ་བཞིན། ཕོ་དུངས་པ་ཅན་འདི་བཤད་ན་དྭངས། མོ་
དུངས་པ་ཅན་འདི་ངུས་ན་དྭངས་ཟེར་བ་བཞིན། མི་ལོ་ཉི་ཤུ་ལྷག་གི་རིང་དུ་འུ་ཅག་
དཔོན་གཡོག་གིས་ཕན་ཚུན་སེམས་ནས་མ་བོར་ཀྱང་། ཐ་ན་མིང་ཙམ་འཛིན་པ་ལ་ཡང་
སྐྲགས་དགོས་པར་དུས་ཡུན་འདི་འདྲའི་རིང་བོ་ཞིག་འགོར་སོང་། ང་ཕྱིར་ཐོན་དུས་
དགོན་པ་གྲྭ་ཚང་ཡིན་རུང་ཤུལ་ཙམ་ལས་ལྷག་མི་འདུག ཡིན་ན་ཡང་དེ་རིང་ནངས་ཁ་
སྲིད་ཇུས་དངོས་འབེབས་བྱུང་བས་གྲྭ་བ་འདི་འདྲའི་མང་བོ་ཞིག་ཕྱིར་འདུས་འདུག ད་
དུང་ཡང་གྲྭ་ཚང་འདིའི་གྲྭ་བ་ཚང་མ་ཕྱིར་ཕེབས་ཐུབ་མེད། སྤྱིར་སངས་རྒྱས་ཀྱི་བསྟན་
པ་ལ་ཆག་འཇིག་བྱུང་བ་ལོ་རྒྱུས་ཐོག་ད་ཐེངས་གཅིག་པུ་མ་རེད། ཐེངས་མང་བོར་བྱུང་
བ་རེད། དཔེར་ན། རྒྱལ་པོ་གླང་དར་མའི་སྐབས་སངས་རྒྱས་ཀྱི་བསྟན་པ་ལ་ཆག་སྒོ་བྱུང་
བ་དེང་སང་ལས་ཀྱང་ཆེན་པོ་རེད། སྐབས་དེར་སྟོད་དབུས་གཙང་གི་ཞིང་ཁམས་སུ་
དགེ་སློང་གི་གཟུགས་བན་ཙམ་ཡང་མེད་པ་བྱས་པ་རེད། གྲྭ་བའི་གྲངས་ཀའི་སྟེང་ནས་
བཤད་ན་བོད་ཀྱི་མཁས་པ་མི་བདུན་མདོ་སྨད་དུ་ཕེབས། བླ་ཆེན་པོ་དགོངས་པ་རབ་
གསལ་བསྙེན་པར་རྫོགས་ཚེ་དགེ་སློང་བཞི་སྡེ་ཞིག་ཀྱང་མེད་སོང་བས། ལྷ་ལུང་དཔལ་
རྡོར་སྤྱན་དྲངས་ནས་ཁྱོད་དགེ་སློང་བཞི་སྡེའི་གྲལ་དུ་འཇོག་དགོས་ཟེར་བ་ན། ཁོས་
གླང་དར་མ་བསད་པས་དགེ་སློང་གི་སྡོམ་པ་སྲུང་ཐུབ་མེད་ཅེས་མ་བསྡད་པར། རྒྱའི་ཧོ་
ཧྲང་((1dj)ཞིག་གདན་དྲངས་ནས་དགེ་སློང་བཞི་སྡེའི་གྲངས་ཚང་བ་བྱས་པའི་ལོ་
རྒྱུས་ཡོད་པ་ལྟར། སྐབས་དེར་སྟོད་དབུས་གཙང་ཚུན་དུ་དགེ་སློང་བཞི་སྡེ་ཞིག་ཀྱང་ཁ་
མི་ཚང་བ་རེད། དེ་རིང་ནངས་ཁ་ལྟར་འདི་འདྲའི་དགེ་སློང་མང་བོ་ཞིག་གང་ན་ཡོད།
ལོ་ཚོད་ཀྱི་སྟེང་ནས་ཀྱང་རྒྱལ་པོ་གླང་དར་གྱི་རིང་ལ་མི་ལོ་ང་བཅུའི་བར་དུ་བསྟན་པ་
116

བཀའ་སློབ་ཟིན་བྲིས་ཕྱོགས་བསྒྲིགས།
ཕྱིར་དར་མ་ཐུབ། བླ་ཆེན་པོ་དགོངས་པ་རབ་གསལ་གྱིས་བསྟན་པའི་མེ་རོ་སྨད་ནས་
གསོས་བའི་བར་དུ་མི་ལོ་ང་བཅུ་ལྷག་འགོར་སོང་། ཉེ་སྔོན་རིག་གནས་གསར་བརྗེ་
སྐབས་སོགས་སུ་དགོན་པ་རྣམས་ལ་ཡང་ཆག་འཇིག་དང་སངས་རྒྱས་ཀྱི་བསྟན་པ་ལ་
ཆག་སྒོ་ཆེན་པོ་བྱུང་བ་རེད། ཡིན་ན་ཡང་དེང་སང་དགེ་སློང་བཞི་སྡེ་མ་ཟད། དགེ་སློང་
བཞི་སྟོང་དགོས་རུང་ཡོད་པ་རེད། ལོ་ཚོད་ཀྱི་སྟེང་ནས་མི་ལོ་བཅུ་ཙམ་ལ་བསྟན་པ་
བསྣུབས་ན་ཡང་ད་ནི་བསྟན་པ་ཕྱི་དར་གྱི་འགོ་བཟུང་བ་རེད། པཎ་ཆེན་རིན་པོ་ཆེ་ནས་
ཀྱང་སྲིད་ཇུས་དངོས་འབེབས་ལ་བརྟེན་ནས་བསྟན་པ་ཕྱི་དར་གཉིས་པ་ཞིག་ཡོང་བའི་
ཐུགས་འདང་གནང་གི་འདུག
དང་བོ། ཆོས་ལུགས་སྲིད་ཇུས་སྐོར།
སྤྱིར་གུང་ཁྲན་ཏང་གི་སྲིད་ཇུས་ལ་མཚོན་ན་ཆོས་ལ་དད་པ་རང་དབང་རེ
ཆོས་
ལ་དད་པ་བྱེད་ན་ཡང་རང་དབང་རེད། མི་བྱེད་ན་ཡང་རང་དབང་རེད། ཆོས་ལུགས་
གང་ལ་དད་པ་བྱེད་ན་ཡང་རང་དབང་རེད། དེ་རིང་གསར་མའི་གྲུབ་མཐའ་ལ་དད་པ་
བྱེད། ནངས་ཁ་རྙིང་མའི་གྲུབ་མཐའ་ལ་དད་པ་བྱེད། གནངས་ཉིན་གང་ལ་ཡང་དད་པ་
མི་བྱེད་ཟེར་ན་ཡང་རང་དབང་རེད། རང་དབང་མེད་པར་བཙན་པོ་བྱས་ནས་དད་པ་
བྱེད་དགོས་ཟེར་ན། ཁ་ནས་དད་པ་བྱས་རུང་ཁོག་ནས་དད་པ་བྱེད་རྒྱུ་མ་རེད། བཙན་
པོ་བྱས་ནས་དགོས་པ་ཡང་མེད། སངས་རྒྱས་རང་ནས་ཀྱང་བཙན་པོ་བྱས་ནས་དད་པ་
བྱེད་བཅུག་མེད། ཆོས་ལུགས་ཡང་ལོ་རྒྱུས་ཀྱི་དུས་རབས་དང་མཐུན་པར་འགྲོ་བཞིན་
ཡོད། ལོ་རྒྱུས་ཀྱི་དུས་རབས་དང་མ་མཐུན་ན་ཆོས་ལུགས་ཀྱང་གནས་མི་ཐུབ། སྔོན་
སངས་རྒྱས་བཅོམ་ལྡན་འདས་ཀྱི་དུས་སུ་སྤྱི་ཚོགས་བྲན་གཡོག་བདག་པོའི་སྤྱི་ཚོགས་
རེད། བྲན་གཡོག་བདག་པོའི་སྤྱི་ཚོགས་སུ་དགེ་སློང་ཚོ་ཡིན་ན་བྱ་རྡོ་ཐོག་ནས་འཕུར་བ་
ལྟ་བུ། ཤི་བའི་ཉིན་མོ་ཆོས་སྣམ་དང་ལྷུང་བཟེད་མ་གཏོགས་མཁར་ཁང་བ་རྒྱུ་ནོམ་པ་ཅི་
117

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ཡང་མེད་པར། མར་གྱི་ནང་ནས་སྤུ་བཏོན་པ་ལྟ་བུ་ཡིན་པས། དངོས་གནས་དགེ་ཚུལ་
སློང་རེད། དགེ་སློང་ཚོ་བསོད་སྙོམས་ལ་ཕེབས་པ་ཞེས་མིང་ཡག་པ་བཏགས་པ་ལས་
དོན་དངོས་སུ་ཟས་སློང་མོར་སོང་བ་རེད། བསོད་སྙོམས་ལ་ཕེབས་ཚེ་ཡང་མཁར་བསིལ་
དང་ལྷུང་བཟེད་ཕྱག་ཏུ་བཟུང་ནས། སློང་མོ་བྱེད་སའི་ཁྱིམ་ཚང་དེའི་སྒོ་ནས་མཁར་
བསིལ་ཐེངས་གསུམ་ལ་ཁྲོག་ཁྲོག་བྱས་ནས་དཀྲོལ་ཚེ་སྒོ་མ་ཕྱེས་ན་ཐེངས་བཞི་བར་
དཀྲོལ་མི་ཆོག ཁྱིམ་ཚང་དེའི་སྒོ་ནས་ཐེངས་བཞི་ཐེངས་ལྔར་མཁར་བསིལ་གྱིས་ཁྲོག་
ཁྲོག་བྱས་ན། གཞན་གྱིས་མཐོང་ཚེ་ཁྱིམ་ཚང་དེས་དགེ་སློང་ལ་གུང་ཚིགས་ཀྱང་མི་
འདྲེན་པར་འདུག་ཅེས་ངོ་ཚ་མི་ཁ་ཡོང་བས། གུང་ཚིགས་འདྲེན་མ་བསམ་ཀྱང་བཙན་
པོ་བྱས་ནས་འདྲེན་དུ་བཅུག་པ་དང་ཁྱད་པར་མེད་པས་འདུལ་ཁྲིམས་ལ་མི་རུང་། དེ་
ལྟར་ཟས་སློང་བ་ཡང་ཕར་དེད་ན་ཁྱིམ་ནས་ཁྱིམ་མེད་པར་རབ་ཏུ་བྱུང་བས། གསེར་
དང་བོང་བ་ཉམས་པའི་འདུ་ཤེས་ཏེ། གསེར་ལོག་ལོག་ཞིག་དང་ས་རྡོག་སྐམ་པོ་ལོག་
ལོག་ཤིག་ཁྱེར་ཡོང་བ་གཉིས་ལ་ཁྱད་མེད་པར་གཟིགས་ན་དགེ་ཚུལ་སློང་ཡང་དག་རེད།
དེང་སང་དེ་ལྟར་དགེ་ཚུལ་སློང་ལ་གཅིག་ན་འབའ་འབུལ་བ་ལེན་མི་ཆོག གཉིས་ན་
ང་ལ་སྒེར་དབང་གི་ཁང་བ་ཡོད་མི་ཆོག ཐ་ན་མལ་ས་དྲོན་པོ་ཞིག་ཀྱང་ཡོད་མི་ཆོག་
པར་དྲོ་ཁ་སློང་དགོས་ཟེར་ན། གྲྭ་བ་བྱེད་མི་གཅིག་ཀྱང་ཡོད་པ་མ་རེད། རྒྱུ་མཚན་ནི་སྤྱི་
ཚོགས་དང་སྲིད་འབྱོར་ཡར་རྒྱས་སུ་སོང་བས་རེད། བཀས་བཀོད་རྒྱུད་འཛིན་གྱི་སྤྱི་
ཚོགས་སུ་དམངས་ཚོགས་ལ་ཆོས་དད་ཡོད་སྟབས། ཆོས་ལུགས་སྲིད་དབང་འཛིན་བྱེད་
དུ་བཀོལ་སྤྱོད་བྱས་པ་ཡོད་དེ། སྔོན་ཆད་གོང་མ་ཞོན་ཐུང་གི་མ་གཡར་ཚི་ཞེའུ་ཐེའུ་ཧོའུ་
ཟེར་བ་ཧ་ཅང་གི་རྒྱལ་མོ་མ་རབ་ཅིག་ཡོད། གོང་མ་བཀྭང་ཞི་རྒྱལ་པོ་ནི་ཅུང་དམངས་
གཙོ་ལ་དགའ་བ། གོང་མའི་ནང་ནས་རྒྱལ་པོ་ཅུང་བཟང་བ་ཞིག་ཡིན། རྒྱལ་མོ་ཚི་ཞེའུ་
དེའི་མ་གཡར་ཡིན་པས། གོང་མ་བཀྭང་ཞི་གོང་མའི་དབྱར་སའི་ཕོ་བྲང་ནང་ནས་བཙོན་
118

བཀའ་སློབ་ཟིན་བྲིས་ཕྱོགས་བསྒྲིགས།
ལ་བཅུག ཁོ་མོ་ཕྱོགས་གང་དུ་འགྲོ་ན་ Ek/6/H༦) བླ་མ་རིན་པོ་ཆེ་སྐུ་ཚེ་ཁྲི་ལོ་བརྟན་
པར་ཤོག་ཟེར་བ་རེད། ཕར་དེད་ན་མོ་རང་རྒན་མོ་རང་ག་བ་ཐ་ན་དགེ་བསྙེན་མའི་སྡོམ་
པ་ཡང་ཡོད་པ་མ་རེད། དབང་ཆ་ཡོད་ཚེ་མོ་རང་གི་མིང་ལ་བླ་མ་ཞེས་བླ་མ་ཟེར་ན་མོ་
རང་ཡིན། མོ་རང་ཟེར་ན་བླ་མ་ཡིན་ཞེས་བླ་མ་དང་དཔོན་པོ་དབྱེར་མེད་བྱས་པ་རེད།
དེ་མཚུངས་ཀན་སུའི་ཏུན་ཧོང་ཟེར་བ་སྔོན་ཆད་ལོ་རྒྱུས་ཐོག་ནང་ཆོས་ཧ་ཅང་དར་ས་
ཞིག་རེད། དེར་སངས་རྒྱས་ཀྱི་སྐུ་གཟུགས་སྣ་ཚོགས་ཡོད་ལ། དེར་སངས་རྒྱས་ཤཱཀྱ་མུ་
ནེའི་སྐུ་གཟུགས་འགའ་རྒྱ་ནག་གོང་མའི་རྣམ་པ་དང་འདྲ་བ། ཁ་སྤུ་དང་གོན་པ་སོགས་
གོང་མ་རྒྱལ་པོའི་སྣང་བན་ལྟ་བུ་བཞེངས་འདུག དེ་ལྟར་བྱེད་པའི་རྩ་བ་ཡང་སངས་
རྒྱས་གོང་མ་དང་འདྲ་བ་ཡིན་ཟེར་ལ། འུ་ཚོ་ལ་ཡང་རྒྱ་ནག་གོང་མ་འཇམ་པའི་དབྱངས་
ཡིན་ཞེས་པའི་བཤད་སྲོལ་ཡོད་པ་ལྟར། གོང་མས་ཅི་བཤད་ན་དེའི་ཁ་མ་བླངས་ན་མི་
འགྲིག་སྙམ་པ་རེད། སྔོན་ཆད་ཚ་ཁོའི་སོ་མང་རྒྱལ་པོ་ཞིག་གིས་ཁོའི་མངའ་ཞབས་ཀྱི་
དམངས་ཚོགས་ལ་ཁོའི་ཕོ་བྲང་གི་སྔུན་གྱི་རི་དེའི་རྩེ་གཅོད་དགོས། ནང་སྔ་མོ་ཉི་མ་
བཀག་ནས་ཁོའི་ཕོ་བྲང་གི་སྟེང་དུ་ཉི་རྩེ་རྒྱག་མི་ཐུབ་འདུག་ཅེས་དམངས་ཚོགས་ལ་རི་
རྩེ་གཅོད་དུ་བཅུད་ནས་དམངས་ཚོགས་ལ་ལོ་མང་བོའི་རིང་དུ་སྡུག་བསྔལ་གནར་
གཅོད་བཏང་། ཉིན་ཞིག་དམངས་ཚོགས་ཚོས་ལས་མཚམས་ངལ་གསོ་བྱེད་སྐབས་བུད་
མེད་ངལ་རྩོལ་བ་ཞིག་གིས། རི་ཞིག་གི་མགོ་གཅོད་པ་དང་མི་ཞིག་གི་མགོ་གཅོད་པ་
གཉིས་ལས་གང་ལས་སླ་བར་འདུག་ཅེས་བཤད་པ་ན། ཚང་མས་རི་ཞིག་གི་མགོ་གཅོད་
པ་ལས་མི་ཞིག་གི་མགོ་གཅོད་པ་ལས་སླ་བར་འདུག་ཅེས་ཚང་མ་རྒྱལ་པོའི་ཕོ་བྲང་དུ་
སོང་ནས། ཡར་བློན་པོ་ལ་ཁོང་ཚོས་རྒྱལ་པོ་ཇི་འདྲ་བ་ཞིག་རེད་བལྟ་དགོས་ཞེས་བཤད་
པ་ན། བློན་པོས་རྒྱལ་པོ་ལ་དམངས་ཚོགས་རྣམས་ཡིད་ཆེས་ཀྱི་མི་འདུག ཁྱོད་སོང་ལ་
རབ་གསལ་ཁ་ནས་དམངས་ཚོགས་ལ་བལྟ་རུ་ཆུག་ཅེས་བཤད། སོ་མང་རྒྱལ་པོ་ར བ་
གསལ་ཁར་སོང་སྟེ་དམངས་ཚོགས་ལ་བལྟ་རུ་བཅུག་པ་ན། འོ། རྒྱལ་པོ་ཁོ་ཁོང་ཚོ་དང་
119

ཁྲི་གུང་ཐང་སྐྲ་ཕྲེང་དྲུག་པ་ཆེན་པོའི་གསུང་འབུམ།
ཨ་ན་མ་ན་རེད། དེ་ལ་མགོ་སྒུར་ནས་གཡོག་བྱེད་དགོས་དོན་ཅི་ཡང་མེད་ཅེས་ངོ་ལོག་
བྱེད་གྲབ་བྱས་པ་ན། དེར་བློན་པོ་རིག་པ་ཅན་ཞིག་ཡོད་པ་དེས་དམངས་ཚོགས་ལ། ཁྱེད་
ཚོ་ལ་རྒྱལ་པོ་ངོ་མ་བསྟན་པ་མིན། རྒྱལ་པོ་ངོ་མ་དེ་ཁྱེད་ཚོ་ལ་བསྟན་ན་ཁྱོད་ཚོ་སྐྲག་འགྲོ།
གལ་སྲིད་ཁྱོད་ཚོ་མི་སྐྲག་ན་སྡོད་དང་ངས་ཁྱོད་ཚོ་ལ་རྒྱལ་པོ་དངོས་སུ་སྟོན་ཞེས་རྒྱལ་
པོའི་མགོན་ཁང་དུ་དམ་ཅན་ཆོས་རྒྱལ་གྱི་འབོག་དང་འཆམ་ལྭ་ཡོད་པ་དེ་ཁོ་རང་གིས་
གོན་ནས་རབ་གསལ་ཁ་ནས་དམངས་ཚོགས་ལ་བལྟ་རུ་བཅུག་པ་ན། སྐབས་དེར་ཚ་ཁོ་
བ་རྣམས་ཀྱང་བླུན་པོ་ཡིན་པས། འུ་ཚོའི་རྒྱལ་པོའི་མགོ་ན་རྭ་ལ་སོགས་ཡོད་པས་འུ་ཚོ་
དང་མི་འདྲ་བར་འདུག རྒྱལ་པོས་ཅི་ཟེར་ན་ཉན་དགོས་ཞེས་འབངས་གྱེན་ལོག་མ་བྱས་
པའི་གནའ་གཏམ་བཤད་རྒྱུ་ཡོད་པ་དེ་ནི་བཀས་བཀོད་རྒྱུད་འཛིན་གྱིས་ཆོས་ལུགས་སྲིད་
དབང་བསྒྱུར་བྱེད་དུ་བཀོལ་སྤྱོད་བྱས་པའི་རྟགས་རེད། དེ་བཞིན་རིམ་གྱིས་ཆོས་སྲིད་
ཟུང་འབྲེལ་བྱས་ནས། ཆད》ཀུན་མཁྱེན་ཡབ་སྲས་ལ་སོགས་རང་གི་ས་ཆའི་བླ་མ་
ཚོས་མཚམས་རེར་བལྟས་ན་བླ་མ་ཡིན་པ། མཚམས་རེར་བལྟས་ན་ཁྲིམས་ལྕགས་
ཐག་བཟུང་ནས་དཔོན་པོ་བྱས་པ་ནི་བཀས་བཀོད་རྒྱུད་འཛིན་གྱི་ཐུན་མོང་མ་ཡིན་པའི་
དབང་ཆ་དང་ཁྱད་པར་རེད། དེང་སྐབས་སྤྱི་ཚོགས་རིང་ལུགས་ཀྱི་སྤྱི་ཚོགས་སུ་སླེབས་
ཚེ། དེ་དག་སྤྱི་ཚོགས་རིང་ལུགས་ཀྱི་སྤྱི་ཚོགས་དང་མི་མཐུན་པས། བཅོས་བསྒྱུར་མི་བྱེད་
ཐབས་མེད་བྱུང་བ་རེད། སངས་རྒྱས་བཅོམ་ལྡན་འདས་ཀྱིས་ཀྱང་ཡུལ་དུས་དང་མཐུན་
པའི་འདུལ་བ་ཞེས་པ་ལ་གོ་རྒྱུ་ཆེན་པོ་ཡོད། ཡུལ་གྱི་སྟེང་དུ་ད་དུང་དུས་ཡོད་པ་ནི། དུས་
དགེ་
དང་བསྟུན་ནས་དགེ་འདུན་གྱི་ཆོས་ཁྲིམས་འགྲིག་ཁྲིམས་བསྒྱུར་བཅོས་མ་བྱས་ན།
འདུན་གྱི་སྡེ་གནས་རྒྱུ་དཀའ་མོ་ཡིན་པས་ཡུལ་གྱི་སྟེང་དུ་ད་དུང་དུས་ཡོད། སྔོན་ཆད་
དགོན་པ་འདི་ལྟ་བུ་ཡིན་ན་ཆག་སྒོ་ཆེན་པོ་བྱུང་སོང་། ཡིན་ན་ཡང་ད་ནི་ཆོས་སྒོ་ཕྱེས་
ནས་གྲྭ་ཚང་རིན་པོ་ཆེ་ཕྱིར་འཚོགས་ཆོག་པ་རེད། དེ་ཡིན་ན་ཡང་ངས་གོང་དུ་ཞུས་པའི་
རྩ་བ་གཅིག་ནི་སྔོན་ཆད་ཀྱང་བསྟན་པ། སྟོན་པ། བསྟན་པའི་སྦྱིན་བདག་ཅེས་མགོ་ཞྭ་
120

བཀའ་སློབ་ཟིན་བྲིས་ཕྱོགས་བསྒྲིགས།
ཀུན་འགྲིག་ཡིན། བསྟན་པ་འདི་ལ་སྦྱིན་བདག་སྲུང་སྐྱོབ་བྱེད་མི་སྔོན་ཆད་ཡིན་ན་ཆོས་
རྒྱལ་རིམ་བྱོན་རེད། དེ་དང་མཚུངས་པར་དེང་སང་ཏང་གི་སྲིད་ཇུས་དང་རང་རང་གི་
ས་གནས་འགོ་འདྲེན། རང་གི་ས་ཆའི་ལས་བྱེད་ཚོའི་ཁ་ལེན་ཚིག་བརྩི་མ་བྱས་ན་བསྟན་
པ་འདི་གནས་མི་ཐུབ། ཏང་གི་སྲིད་ཇུས་ལྟར་སོང་ན་ཆོས་ལ་དད་པ་རང་དབང་ཡིན།
དགོན་པ་གྲྭ་ཚང་གི་ནང་དུ་སོང་ནས་ཆོས་བཤད་སྒྲུབ་སྦྱོང་། དཔེར་ན་དེ་རིང་ལྟར་འུ་
ཚོས་ཆོས་བཏོན། ཆོས་བཤད་བྱས་ན་རང་དབང་ཡིན། དེ་ལ་སུས་མི་ཆོག་ཟེར་ན་མི་ཆོག་
ཟེར་མཁན་ཁོ་རང་རྒྱལ་ཁབ་ཀྱི་འགྲིག་ལམ་དང་འགལ་བ་རེད། ད་ལོ་ཏང་གི་ཡིག་ཆ་
ཨང་བཅུ་དགུ་བ་ཞིག་ཕུད་ཡོད་པ་དེའི་ནང་དུ་ཆོས་ལུགས་ཀྱི་དོན་མང་བོ་བཤད་ཡོད།
དགོན་པ་གྲྭ་ཚང་གི་ནང་དུ་ལྷ་ཡོད། འདྲེ་ཡོད། སངས་རྒྱས་ཡོད། ཆོས་ཡོད། དགེ་འདུན་
ཡོད། གསོལ་བ་འདེབས་ཟེར་བཞིན་ཡོད་ན། མི་དེའི་རྩར་སོང་ནས་ལྷ་མེད་འདྲེ་མེད་
དང་། དགོན་པ་གྲྭ་ཚང་དུ་སོང་ནས་ཆོས་ལུགས་མེད་ཅེས་དྲིལ་བསྒྲགས་བྱེད་མི་ཆོག་
ཅེས་བཤད་ཡོད། དེ་དང་མཚུངས་པར་བླ་མ་གྲྭ་བ་ཡིན་ན་རང་གི་དགོན་པ་གྲྭ་ཚང་ནས་
ཆོས་འཆད་ཉན་གྱི་བྱ་བ་མི་བྱེད་པར། ཕར་གྲོང་ཁྱིམ་དུ་སོང་ནས་ཚན་རིག་གིས་བཤད་
པ་རྫུན་རེད། ལྷ་ཡོད་འདྲེ་ཡོད་ཅེས་ལྷ་མ་མཐོང་ན་མཐོང་ཁུལ། འདྲེ་མ་རིག་ན་རིག་
ཁུལ་གྱིས་མགོ་གཡོག་རྫུན་བཤད་མི་ཆོག གང་ལྟར་རྒྱལ་ཁབ་ཀྱི་ཁྲིམས་དང་སྤྱི་ཚོགས་ལ་
འགལ་བའི་ཆོས་སྲིད་ཀྱི་བྱ་བ་གང་ཡིན་ན་བསྒྲུབ་མི་ཆོག་ཅེས་བཤད་ཡོད། དཔེར་ན།
བྱིས་པ་ཚོ་ཡིན་ན་ལོ་བཅོ་བརྒྱད་ནས་ཆོས་ལ་དད་པའི་རང་དབང་ཡོད། དེའི་སྔོན་ལ་
བྱིས་པ་ཡིན་པས་སེམས་མི་ཤེས། འུ་ཚོའི་ཁ་དཔེ་ལ་ཡང་དུས་དཔྱིད་ཀའི་ཉི་མར་དྲོ་གྲང་
མང་། ཆུང་གཞོན་ནུའི་སེམས་ལ་འགྱུར་ལྡོག་ཆེ་ཟེར་བ་བཞིན། ཆུང་དུས་ནས་གྲྭ་བ་བྱེད་
དུ་བཅུག་ན། ལ་ལ་ཚོ་ཕར་བལྟས་ཚོད་ཀྱིས་རྒྱུད་འཇམ་གཉོམ་ཆུང་ཚུ